|  |  |  |
| --- | --- | --- |
|  | **ЦЕНТАР ЗА РАЗВОЈ ПОЉОПРИВРЕДЕ И СЕЛА**  **БАЊА ЛУКА** |  |
| . |

*Војводе Момчила број 10-12-16, тел: 051/433-620*

На основу члана 64.став 1.тачка а) , члана 70 став 1),3) и 6), Закона о јавним набавкама Босне и Херцеговине („Службени гласник БиХ“ бр.39/14) и члана 33. Статута Центра за развој пољопривреде и села, а на основу препоруке комисије за набавку број:351-1/20 од 02.03.2020.године, за провођење поступка за избор најповољнијег понуђача за Извођење радова на санацији и адаптацији пословног простора у Ул. Краља Петра I Карађорђевића бр.46 Бања Лука (привођење намјени) Директор Центра **д о н о с и,** сљедећу

## **О Д Л У К У**

**о избору најповољнијег понуђача**

1.Прихвата се приједлог-препорука Комисије за јавну набавкуброј:351-1/20 од02.03.2020.године,Извођење радова на санацији и адаптацији пословног простора у Ул. Краља Петра I Карађорђевића бр.46 Бања Лука (привођење намјени) у отвореном поступку број:216/20 од 13.02.2020.године, објављеном на Порталу јавних набавки, обавјештење о набавци број: 256-1-3-5-3-1/20 од 13.02.2020.године.

2. Утврђује се да су понуде понуђача : „Унитраде Компани“д.о.о. Бања Лука, „ГС Изградња“ д.о.о. Бања Лука, „Астра План“ д.о.о. Брчко и „Грбић Градња“ Марко Грбић с.п. Приједор, испунили услове за квалификацију и њихове понуде су прихватљиве за уговорни орган.

3. **„УНИТРАДЕ КОМПАНИ“ д.о.о. Бања Лука,** бира се као најповољнији понуђач у поступку предметне јавне набавке јер је понудио економски најповољнију понуду, у складу са чланом 64. став 1. тачка а) ЗЈН-а, освојивши **97,33 бода**, у складу са вриједностима своје понуде: цијеном понуде од **89.818,70 КМ без урачунатог ПДВ-а** односно **105.087,88 КМ са ПДВ-ом и рок извођења радова 45 дана.**  Понуда број:04.02/20 од 26.02.2020.године.

4. Понуђач из члана 3.ове одлуке дужан је, у року од 5 дана од дана пријема обавјештења о избору, уговорном органу доставити документе којима доказује своју личну, економску и финансијску способност. Ови документи су наведени у члану 45.став (2) и члану 47.став (1) тачка а) и ц) Закона о јавним набавкама („Службени гласник БиХ“ број 39/14). Најповољнији понуђач је дужан доставити оригинале или овјерене фотокопије наведених докумената , с тим да документи наведени у члану 45. став 2) ЗЈН-а не смију бити старији од три мјесеца рачунајући од дана подношења понуде. Документи морају бити достављени на протокол уговорног органа најкасније пети дан по пријему одлуке о избору, у радном времену уговорног органа (најкасније до 15:00 часова) без обзира на који начин су послати.

5. Уговорни орган закључиће уговор са најповољнијим понуђачем под условима утврђеним у тендерској документацији и законским прописима који регулишу поступке уговарања.

6. Ова одлука објавиће се на веб-страници: [**www.crusbl.org**](http://www.crusbl.org) истовремено са упућивањем понуђачима који су учествовали у поступку јавне набавке, сходно члану 70.став (6) Закона о јавним набавкама.

7. Ова одлука се доставља се свим понуђачима који су учествовали у поступку јавне набавке, у складу са чланом 71. став (2) Закона о јавним набавкама.

## **О б р а з л о ж е њ е**

Поступак јавне набавке покренут је Одлуком о покретању поступка јавне набавке број: 215/20-О од 13.02.2020.године.

Поступак јавне набавке је проведен путем отвореног поступка за који је објавњено Обавјештења о набавци број: 256-1-3-5-3-1/20 на Порталу јавних набавки дана 13.02.2020.године. Процијењена вриједност јавне набавке 130.000,00 КМ без ПДВ-а. Критеријум за избор најповољнијег понуђача је економски најповољнија понуда, са следећим подкритеријумима:

* Цијена 90% и рок извођења радова 10%.

Поступак јавне набавке провела је комисија за јавну набавку именована Рјешењем број: 216-1/20 од 13.02.2020. године.

Комисија је утврдила да је тендерску документацију преузело једанаест (11) понуђача.

У предвиђеном року за достављање понуда пристигле су четири (4) понуде.

Комисија је дана 28.02.2020.годинеу 11:30 часова, на јавном отварању понуда, констатовала да су благовремено пристигле укупно четир (4) понуде и извршила отварање достављених понуда по редослиједу:

1. „УНИТРАДЕ КОМПАНИ“ д.о.о. Бања Лука , вриједности понуде:

-цијена 89.818,70 КМ без ПДВ-а , са ПДВ-ом 105.087,88 КМ

- рок извођења радова 45 дана

1. „ГС ИЗГРАДЊА“ д.о.о. Бања Лука, вриједност понуде:

- цијена 109.763,50 КМ без ПДВ-а, са ПДВ-ом 128.423,29 КМ

- рок извођења радова 35 дана

1. „АСТРА ПЛАН“ д.о.о. Брчко, вриједност понуде;

- цијена 145,827,50 КМ без ПДВ-а,,, попуст 11%, са попустом без ПДВ-а 129.786,47 КМ , односно са ПДВ-ом 151.850,16 КМ

- рок извођења радова 60 дана

1. „ГРБИЋ ГРАДЊА“ Марко Грбић с.п. Приједор, вриједност понуде:

- цијена 103.467,50 КМ без ПДВ-а, са ПДВ – ом 121.056,98 КМ

- рок извођења радова 33 дана.

Неблаговремених понуда није било.

Након јавног отварања Комисија је приступила анализи, прегледу и оцјени понуда према захтјевима и критеријумима те испитивању квалификационих услова прописаних тендерском документацијом. Комисија је вршила анализу сваког документа појединачно, његову важност као и рачунску исправност понуде.

Детаљном анализом квалификационих докумената утврђено је да су све четири понуде прихватљиве за уговорни орган.

Такође, извршена је рачунска контрола исправности понуда и утврђена рачунска грешка у понуди понуђача „Грбић Градња“ Марко Грбић с.п. Приједор.Након исправке **стварна вриједност понуде износи 101,481,50 КМ без ПДВ-а са ПДВ-ом 118.733,35 КМ ,** а што је детаљно наведено у Записнику о прегледу и оцјени понуда. Комисија је затражила сагласност на исправку рачунске грешке и након добијања исте од стране понуђача , извршила исправку.

С обзиром да је тендерском документацијом , као критеријум за избор најповољнијег понуђача утврђена економски најповољнија понуда са подкритеријумима цијена 90 % и рок извођења радова 10% Комисија је извршила бодовање и оцијенила да је понуђач „УНИТРАДЕ КОМПАНИ“ д.о.о. Бања Лука понудио економски најповољнију понуду, освојивши **97,33 бода** у складу са **вриједностима своје понуде: цијена 89.818,70 КМ без ПДВ-а односно 105.087,88 КМ са ПДВ-ом и роком извођења радова 45 дана.**

У поступку оцјене проведеног поступка , руководилац уговорног органа није нашао разлоге , неправилности нити пропусте у раду, који би евентуално били основ за неприхватање препоруке Комисије за јавну набаку.

Наиме, у поступку је оцијењено да је Комисија правилно поступила те да је избор најповољнијег понуђача извршен у складу са Законом о јавним набавкама , подзаконским актима, интерним актима и тендерском документацијом. Увидом у приложену документацију, неспорно је утврђено да је изабрани понуђач најбоље оцијењен по критеријуму „економски најповољнија понуда“ односно броју бодова израчунатих на основу критеријума утврђених у обавјештењу о набавци и у тендерској документацији.

Из наведених разлога примјеном члана 64.став (1) тачка а) ЗЈН-а Комисија је једногласно сматра да је наведени понуђач компетентан, поуздан и способан да изврши додијељени уговор , те је ваљало прихватити препоруку Комисије и донијети одлуку као у диспозитиву.

**Поука о правном лијеку:**

Сваки понуђач који има легитиман интерес за конкретни уговор о јавној набавци и који сматра да је Уговорни орган у току конкретног поступка додјеле уговора прекршио једну или више одредби Закона о јавним набавкама БиХ или подзаконских аката донесених на основу њега има право изјавити жалбу на поступак. Жалба се изјављује у писаној форми Канцеларији за разматрање жалби путем Уговорног органа директно на протокол, или препорученом поштанском пошиљком, у најмање 3 (три) примјерка у року од 10 (десет) дана од дана пријема ове одлуке (обавјештења) о избору најповољнијег понуђача.

Број: 352/2020-O ДИРЕКТОР

#### Дана:02.03.2020.године Драшко Илић, дипл.екон.

\_\_\_\_\_\_\_\_\_\_\_\_\_\_\_\_\_\_\_\_\_\_\_